|  |
| --- |
| EnergistyrelsenCarsten Niebuhrs Gade 431577 København Vens@ens.dk Høringssvaret sendt elektronisk til ens@ens.dk og lnsrn@ens.dk jnr. 2023 - 9331.  |

**Høring af udkast til bekendtgørelse om nettilslutning af elproduktionsanlæg mv.**

Landbrug & Fødevarer har modtaget høring vedr. bekendtgørelse om nettilslutning af elproduktionsanlæg, bekendtgørelse om tilladelse til etablering og ændring af elproduktionsanlæg samt elproduktion fra anlæg på land, ophævelse af bekendtgørelse om nettilslutning af vindmøller samt bekendtgørelse om ændring af bekendtgørelse om interne elektricitetsforbindelser i høring. Vores bemærkninger til høringsudkastet følger nedenfor.

**Ad. BEK om tilladelse til etablering og ændring af elproduktionsanlæg samt elproduktion fra anlæg på land**

Det er positivt, at indførelsen af geografisk differentierede producentbetalinger pr. 1. januar 2023 har givet anledning til mere forenklede bekendtgørelser angivet ved de fire i denne høring. Men en fjernelse af hele §25 i nærværende BEK betyder, at en producent ikke længere kan få indsigt i (a) hvad det vil koste at udbygge elnettet som følge af dennes tilkobling og (b) forvente en rimelig vejledende tidsplan for nettilslutningen.

Landbrug & Fødevarer så gerne, at der tværtimod var endnu mere åbenhed vedrørende omkostningsfunktionen i de danske elnetselskaber herunder også i Energinet. Derved opnås en øget synliggørelse af den italesatte forretningsmodel med omkostningsægte priser. En fjernelse af §25, stk. 1, indbefatter en pligt fra net- og transmissionsvirksomheden til at give ’*enhver producent af energi der anmoder om en nettilslutning, alle nødvendige oplysninger’* om fx alle udgifter som tilslutningen vil udløse. Derved forsvinder en vigtig kilde til at forstå omkostningsstrukturen ved udbygning af elnettet – som det forstås – skal udbygges ganske betragteligt de kommende år med den fortsatte elektrificering af Danmark. En fjernelse af denne passus i bekendtgørelsen er ikke hensigtsmæssig. At eleproduktionsvirksomheden ej heller ifølge bekendtgørelsen §25, stk. 3 kan forvente, at få oplyst en ’rimelig vejledende tidsplan for nettilslutningen’ virker ikke umiddelbart fordrende for investeringslysten. Fremtiden byder på flere komplekse og anlæg, hvor flere dyre produktionstyper kombineres i PtX-regi, hvorfor det er økonomisk gunstigt at vide, hvornår hver enhed kan forventes at være sluttet til nettet.

Landbrug & Fødevarer vil gerne forbeholde sig muligheden for at vende tilbage med yderligere kommentarer, hvis vi finder behov for dette. Ønskes ovenstående uddybet er Energistyrelsen velkommen til at rette henvendelse til undertegnede.

Med venlig hilsen

Finn Christensen

Analysechef for energi

Klima & Energi

M +45 2724 5639

E fch@lf.dk